Alexander Anton Rosenberg

Alexander Anton Rosenberg (21. august 1839 Võidula mõis, Vändra kihelkond – 27. mai 1926 Tartu) oli Eesti arstiteadlane ja morfoloog.Eesti teaduse biograafiline leksikon, 3. köide

Rosenberg õppis Tartu Ülikoolis arstiteadust aastail 1858–1865 ja sai meditsiinidoktori kraadi 1867. aastal. Ta oli Tartu Veterinaariainstituudi professor aastail 1868–1893. Ta uuris neerude ja jäsemeluude embrüoloogiat. Aastail 1877–1882 kogus ta Lõuna-Prantsusmaalt suure hulga subfossiilsete ja retsentsete loomade luid ja hambaid.EE 14: 435.Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, lk.505 Nr.6914

Elulugu
Alexander Anton Rosenberg oli baltisakslane ja klaasivabriku juhataja poeg.

Ta õppis 1858–1865 Tartu Ülikooli arstiteaduskonnas; meditsiinidoktor (1867, TÜ), väitekiri "Untersuchungen über die Entwicklung der Teleostierniere". Oli 1868–1869 Tartu Veterinaariakooli zootoomia ja füsioloogia adjunkt, 1869–1873 professor, 1873–1876 Tartu Veterinaariainstituudi (TVI) erakorraline professor ja 1876–1893 korraline professor, 1893–1915 TVI raamatukogu juhataja. 1898. aastast TVI auliige. Ta oli Saksa Looduseuurijate Akadeemia Leopoldiana auliige ning Looduseuurijate Seltsi tegev- ja auliige ning 1905. aastast Pärnu Vanaaja Uurimise Seltsi auliige.

Teadustöö
Uurimisvaldkond: loomade  ja jäsemeluude embrüonaalne areng. 3 teaduspublikatsiooni. Kogunud üle 20 000 ühiku subfossiilsete ja retsentsete loomade luid ja hambaid (1877 ja 1882 Lõuna-Prantsusmaalt). Määranud arheoloogilistel kaevamistel leitud luid.

Tunnustus
1886 – valiti Leopoldina liikmeks

Viited

Teoseid
 Ueber die Entwicklung des Extremitäten-Skelettes bei einigen durch Reductionen ihrer Gliedmassen characterisirten Wirbelthieren. // Z. f. wiss. Zoologie (1873) 231.

Kirjandus
 EE 14, 435
 Album Academicum der Kaiserlichen Universität Dorpat. Dorpat, 1889, 505
 Tehver, J. Einiges aus der Geschichte der Dorpater Veterinärschule und des Veterinär-Instituts. // Eesti Loomaarstlik Ringvaade, (1931) 4/5, 127, 152–153
 Tehver, J., Paaver, K. Aleksander ja Emil Rosenbergid – väljapaistvad Tartu morfoloogid. // EL 1 (1963), 33–35
 Paaver, K. Täiendusi Aleksander Rosenbergi eluloo kohta. // EL (1964) 4, 233
 Ernits, E. Professor Alexander Rosenbergi morfoloogiakoolkonnast. // TÜ ajaloo küsimusi. XXI. 1987, 192–197.


Kategooria:Eesti arstiteadlased
Kategooria:Eesti morfoloogid
Kategooria:Baltisaksa teadlased
Kategooria:Tartu veterinaariinstituudi professorid
Kategooria:Tartu Ülikooli arstiteaduskonna vilistlased
Kategooria:Sündinud 1839
Kategooria:Surnud 1926